Häädemeeste Hää

SUVEKINO
2023-07-17 19:00 (Europe/Tallinn) | Treimani Rahvamaja, Treimani küla, 86003, Eesti

AVATUD HOOVIDE PÄEV "SUURKÜLAS"!
2023-07-15 12:00 (Europe/Tallinn) | Häädemeeste, Suurküla

Niidukino ekraanil “Seltsimees laps”
2023-07-14 21:00 (Europe/Tallinn) | Häädemeeste Rannaniit, Suurküla 4, Häädemeeste, Häädemeeste vald
“Seltsimees laps” on Eesti Vabariik 100 filmiprogrammi avafilm.
On aasta 1950 Nõukogude Eestis ning stalinlik terroriaparaat töötab täistuuridel – kuueaastase Leelo silme all arreteeritakse tema koolidirektorist ema. “Kui sa oled hea laps, siis tulen ma varsti tagasi,” on ema viimased sõnad, kui ta püssimeeste vahel ära viiakse.
Leelo püüabki kõigest väest hästi käituda, aga ema ei tule ikka koju. Nii sugeneb lapse hinge hirm, et just tema on ema äraviimises süüdi. Mõistmatus aina süveneb, sest “heal” ja “halval” pole sellel segasel ajal justkui enam õiget tähendust. Miks on sinimustvalge ühtäkki keelatud? Kes on rahvavaenlane ja miks hirmus enkaveedeelane ümber nende kodu luusib? Kas pioneer olla on au- või häbiasi?
Selles kummalises kahepalgelises maailmas püüab Leelo ema tagasituleku nimel olla võimalikult tubli, kuid satub üha uutesse sekeldustesse ning aina segasem näib seegi, mida hea laps olemine tegelikult tähendab.
Režissöör Moonika Siimetsa esimene täispikk mängufilm põhineb armastatud kirjaniku Leelo Tungla autobiograafilistel romaanidel “Seltsimees laps ja suured inimesed” ja “Samet ja saepuru”. Paralleelselt filmiga valmib kirjanikul triloogia viimane osa.
Massistseenides osales ligi 1000 inimest üle Eesti.
Filmivõtted toimusid Rägavere mõisas Lehtse vallas ja Muuga mõisas Laekveres.

Mehhiko õhtu ansambliga “LA LUNA”
2023-07-13 20:00 (Europe/Tallinn) | Tuisuliiva Puhkemaja, Kabli küla, Häädemeeste vald, 86002, Estonia

Silver Sepa ja Kristiina Ehini kontsert!
2023-07-12 19:00 (Europe/Tallinn) | Lepaõue Talu, Eesti, Pärnumaa, Häädemeeste vald, Lepaõue talu
Foto: RUUDU RAHUMARU

Filmiõhtu “Vetelkõndija” ja vestlusring Kristiina Ehini ja Anu Aunaga
2023-07-11 19:00 (Europe/Tallinn)
VETELKÕNDIJA

Dokumentaalfilm, 56 min 2019

Režissöör: Anu Aun
Produtsent: Anu Aun
Operaator: Heiko Sikka
Helioperaatorid: Jevgeni Berezovski, Antti Mäss
Helilooja: Silver Sepp
Tootja: Luxfilm
Rahastajad: Eesti Filmi Instituut, Eesti Kultuurkapital, VEMU
“ Vetelkõndija” on film naiseks olemisest, jutustatuna läbi Eesti armastatuima ja rahvusvaheliselt tuntuima kaasaegse poetessi Kristiina Ehini kogemuste ja loomingu.

Sepo Seemani etendus “Mees ja mootorattaõpik”
2023-07-10 19:00 (Europe/Tallinn) | Rannakodu, Penu küla, Häädemeeste vald,, Pärnu maakond, Eesti
Kui Sinul, kallis sõber, oleks mootorratas, siis kelle sa võtaksid endaga sõidule? Ja kuhu tahaksid sa jõuda?
Sepo Seeman avab mootorratta juhi õpiku ning sealt tuleb kulda.
Kui mootori töötamise põhimõtted on üksipulgi selgeks saanud, siis võib minna iseseisvale sõidule.
Unistused tuleb teha teoks.

Hingekosutus ekskursioon Jätkusuutliku Elulaadi Keskuses, Uue-Jaani Talus ja Läti piiriäärsetel aladel
2023-07-09 14:00 (Europe/Tallinn) | Uue-Jaani Talu, Uue-Jaani Talu, Ikla, Eesti

AVATUD HOOVIDE PÄEV "TREIMANIS" KOOS ANSAMBEL REGATIGA!
2023-07-08 12:00 (Europe/Tallinn) | Treimani, Treimani, Treimani, Häädemeeste vald, 86003
SADAMAPIDU ANSAMBEL REGATIGA 20:00 TREIMANI SADAMAS. PILET KONTSERDILE 15€

Rändnukuteater NÕU PUU avatud teater “Viska juurikas käest ja haara sabast”
2023-07-01 13:00 - 17:00 (Europe/Tallinn) | Triina AIT, Suurküla 2, Häädemeeste, 86001
Avatud kohvik!

Kabli Jaanipidu
2023-06-23 21:00 (Europe/Tallinn) | Kabli Seltsimaja, Kabli küla, Häädemeeste vald, 86002, Eesti
Ansambel Eesti Gun ja DJ Riho Pruul!

Häädemeeste Jaanipidu
2023-06-23 19:00 (Europe/Tallinn) | Häädemeeste Suveaed, Suurküla 4, Häädemeeste, Häädemeeste vald, 86001, Eesti
Muusikat mängib ansambel Valge Tuvi!

Jaanipidu Treimanis
2023-06-22 20:00 (Europe/Tallinn) | Treimani Rahvamaja, Treimani küla, 86003, Eesti
Muusikat mängivad ansambid Treffunx & Nostalgiline!

MAANDUS X PÖÖRIPÄEV
2023-06-22 12:00 - 2023-06-23 04:00 (Europe/Tallinn) | Jaagupi Kauplus, Jaagupi kauplus, Jaagupi küla, Häädemeeste vald
Maandus kutsub Teid sukelduma elektroonilise muusika hüpnootilistesse rütmidesse. Liituge meiega Sel pikal suvepäeval, kus on üleolevad rütmid, kütkestavad bassid ning enneolematud kombinatsioonid vägevast elektroonilisest muusikast ja seltskonnast.Päeva alustame 12:00 ning päeva jooksul pöörame uskumusi ja arusaamasid muusikast, mida selles Liivimaa regioonis päris põhjalikult tutvustatud veel ei ole!

Veidralt põnevaid ning kaasahaaravaid rütme, bassiliine ja trumme hakkavad Teile tutvustama uued ja vanad sõbrad! Tasakaaluks maskuliinsematele tumedatele helidele toovad tüdrukud Teieni heledamad ja meloodilisemad rütmid! Tüdrukud, mis tüdrukud??
Avalikustame lineupi järk järgult lähinädalatel!

Kevadine Paastulaager
2023-03-24 14:00 - 2023-03-26 16:00 (Europe/Tallinn) | Tuisuliiva Puhkemaja, Kabli küla, Häädemeeste vald, 86002, Estonia
Kolme päevane paast on üks väike eemalolek toidust ja igapäevastest toimingutest.
Saad veeta need päevad rahulikult lõõgastudes ja iseendaga tegeledes.
…………………………………………..
Põhirõhk laagris on puhkamisel ja organismi tervislikul puhastumisel, koos kohaliku ravitee, massaazi, väematkaga loodusesse, saunaprotseduuride, basseini, jalutuskäikude, teraapiate ning joogaga.
Paastupäevade sisustamiseks oleme külla kutsunud põnevaid külalisi ja korraldanud erinevaid tegevusi, et paastumine kulgeks rahulikult ja samas ka põnevalt, et mõtted oleks toidust ja olmemuredest eemal…
Sel korral külaliseks Gunnar Tobber ja kindlasti veel üks põnev külaline.
……………………………………………………………………………
Päevade sisustamiseks võib iga paastuja valida ka ainult jalutuskäigud rannakülas, pikutamise, sooja sauna või lihtsalt mõnusa olemise – see on igaühe vaba valik.
Oluline on hea enesetunne ja enda keha kuulamine.
Paastumine peaks olema kindlasti vabatahtlik ja oma kalli kehaga eelnevalt kokku lepitud.

Vahetult enne paastu saab igaüks laagrisse tulles isikliku päevakava, mis lähtub vastavalt valitud protseduuridest.
Kindlasti on ajaliselt paigas- jooga, matk ning külalised reede ja laupäeva õhtul.

Oma soovist laagrisse tulla anna palun teada- margit@tuisuliiva.ee või helista 56638760.
Lisainfo www.tuisuliiva.ee

Laagri maksumus 150.-

PÄKAPIKUMAA "MAGUS AARDEJAHT"
2022-12-01 - 2022-12-21 | Tuisuliiva Puhkemaja, Kabli küla, Häädemeeste vald, 86002, Estonia
Kabli rannapäkapikkude maa
Tuisuliiva puhkemaja
Korraldame talvel detsembris lastele ja täiskasvanutele lõbusat ja üllatusterohket aardejahti.
Magus aardejaht Tuisuliival on koos Kabli rannapäkapikkude ning jõulu-Mooriga.
Seikluslik ja üllatusi täis aardejaht toimub Kabli looduse õpperajal koos päkapikk Memmelliine ja päkapikk Mimsiga!
Kui aarded leitud, istume koos Jõulu-Mooriga jõulutelgis ümber lõkke. Jõulu-Moor räägib meile tarkusi taimedest, loomadest ja õpetab, kuidas külmal talvel ennast tervena hoida ning mida looduses käies silmas peaks pidama.
Koos päkapikkudega mängitakse trummi ja lauldakse, edastatakse kõik soovid ka meie soovide puule, mis on sel aastal kenasti ära ehitud!
Vaatame mis plaanid on Jõulumooril kohaliku saviga….?
Peamajas ootab meid juba päkapikk Mete maitsvate pannkookide ja võlumorsiga, lisaks lubas päkapikk Arabella ka vahvaid tantse õpetada ja karmoškat mängida!
Päkapikumaal elavad ka sel aastal jänesed – Täpi ja Sassu ning lambad Madis ja Malle!
Meie vahva kommipäkapikk Rumpestill läks sel aastal õppima Rahvusvahelisse Kommiülikooli Tamperes ning naaseb päkapikumaale tagasi alles järgmiseks hooajaks.
Tore uudis on aga see, et kommitoal hoiab sel jõuluajal silma peal teada-tuntud lastesõber Sipsik. Päris põnev, mis kõik seal kommitoas nüüd juhtuma hakkab ja kuidas päkapikud teda ohjes suudavad hoida, et Sipsik kommide söömisega liiale ei läheks….

Tuuri pikkus 1,5h, sellest õues, ehk matkal oleme 20 min, siis 15 min telgis, ülejäänud aja viibime päkapikkude peamajas;))

Aardejahi kestvus 1,5h
Minimaalne grupi suurus 20 inimest.
Maksimaalne grupis suurus 50
Info ja registreerimine: margit@tuisuliiva.ee, +372 56 638760

PAASTULAAGER TUISULIIVAL
2022-10-14 - 2022-10-16 | Tuisuliiva Puhkemaja, Kabli küla, Häädemeeste vald, 86002, Estonia
Kolme päevane paast on üks väike eemalolek toidust ja igapäevastest toimingutest.
Saad veeta need päevad rahulikult lõõgastudes ja iseendaga tegeledes.
…………………………………………..
Põhirõhk laagris on puhkamisel ja organismi tervislikul puhastumisel, koos kohaliku ravitee, massaazi, väematkaga loodusesse, saunaprotseduuride, basseini, jalutuskäikude, tervendavate teraapiate ning joogaga.
Paastupäevade sisustamiseks oleme külla kutsunud põnevaid külalisi ja korraldanud erinevaid tegevusi, et paastumine kulgeks rahulikult ja samas ka põnevalt, et mõtted oleks toidust ja olmemuredest eemal…
Sel korral külaliseks laupäeval Gunnar Tobber koos kristallhelikausside kontserdiga ja üllatuskülaline, kelle nime avalikustame lähiajal.
……………………………………………………………………………
Päevade sisustamiseks võib iga paastuja valida ka ainult jalutuskäigud rannakülas, pikutamise, sooja sauna või lihtsalt mõnusa olemise.
Oluline on hea enesetunne ja enda keha kuulamine.
Paastumine peaks olema kindlasti vabatahtlik ja oma kalli kehaga eelnevalt kokku lepitud.
Vahetult enne paastu saab igaüks laagrisse tulles isikliku päevakava, mis lähtub vastavalt valitud protseduuridest.
Kindlasti on ajaliselt paigas- jooga, matk ning külalised reede ja laupäeva õhtul.
Oma soovist laagrisse tulla anna palun teada- margit@tuisuliiva.ee või helista 5663 8760.

Etendus Pansionaat "Eluratas"
2022-10-08 16:00 UTC | Häädemeeste Seltsimaja, Suurküla 4, Häädemeeste, Häädemeeste vald, 86001
Tornimäe Näiteselts toob Häädemeeste Seltsimaja lavale etenduse “Pansionaat Eluratas”.
Tegemist on huumorist pakatava lavastusega, mis räägib ühest pansionaadist oma murede ja rõõmudega, kus abi leitakse läbi nalja ja naeru. Lugu hakkab argnema sellest, kui pansionaati hakatakse otsima uut juhatajat, mis püsielanikele sugugi ei meeldi. Uus juhatajakandidaat pannakse tutvumispäeval korralikult proovile ning see, kas ta uude ametisse sobib või mitte selgub juba teatris.
Etendus on Airika Saamo näidendi ” Kae kos pandse plõnni” ainetel.

Maal Elamise Päev koos Marko Matvere ja Ooper-kvartetiga
2022-09-24 11:00 - 16:00 UTC | Võiste sadam, Tahkuranna, 86501, Eesti
24. september kell 11.00-16.00 toimub Võiste sadamas Häädemeeste valla Maal Elamise Päev.
Programm:
11.00-16.00 – Häädemeeste vallavalitsuse infolaud
11.00-16.00 Võiste lastemänguväljakul lasteala, batuut, hobusõidud
11.00-16.00 kohaliku käsitöö- ja toidulaat [Esindatud Häädemeeste Hää käsitöö & toit]
11.00-14.00 too enda õunakook parima õunakoogi valimisele.
11.30 Häädemeeste valla laste ja taidlejate kontsert
11.30-13.30 maalimise töötuba (Juhendaja Evelin Tamm)
12.00 – 13.00 “Kuidas teha kinnisvaratehinguid turvaliselt?” (Kaido Kaljuste)
14.00 Marko Matvere ja Ooper-kvartett
15.00 parima õunakoogi väljakuulutamine
15.15 Marko Matvere ja Ooper-kvartett
16.00 – osalejate vahel auhindade loosimine
* Võiste raamatukogu ja Võiste noortetoa raamatukohvik

Sel päeval ootab külastajaid ka Häädemeeste muuseum, Tahkuranna Lasteaed-Algkool.
Õhtul ootame kõiki järelpeole Võiste suveaeda, kus toimub Tahkurandlaste suvelõpupidu!

"EESTI TAASISESEISVUMISEPÄEVA" KONTSERT MAARJA-LIIS ILUSAGA!
2022-08-20 19:00 UTC | Tahkuranna, Tahkuranna küla, Häädemeeste vald, 86509
KONTSERT TOIMUB KONSTANTIN PÄTSI AUSAMBA JUURES!

"TÄISKUU MATK NIGULAS" GIIDIGA!
2022-08-12 19:00 UTC | Nigula raba parkla, Saarde vald, Pärnu maakond
Info ja registreerimine tel. +372 5656 1373
Matk koos piknikuga!
Ei sobi alla 12 aastastele!
Giid Marika Kose.
Kohalesõitmise õpetus!
Sõita mööda Tallinn-Pärnu-Ikla mnt Pärnust 9,2 km Ikla suunas ja keerata vasakule Valga-Uulu mnt-le ning sõita 19,5 km. Pöörata paremale Tõitoja-Häädemeeste mnt-le ja sõita 12,5 km. Seejärel pöörata vasakule Tali suunas, sõita 6,5 km ja pöörata paremale Tuuliku-Massiaru teele. Sõita veel 8 km, seejärel pöörata matkaraja suunaviida juurest paremale ja oletegi kohal.

Koordinaadid!
Long-Lat WGS 84
laiuskraad: 58.00699
pikkuskraad: 24.71407
L-EST 97 x: 6429738.1 y: 542215.9
Pildi pärit Tungalpildi pildipangast.

"TÕUKERATTARETK" GIIDIGA HÄÄDEMEESTEL!
2022-08-07 12:00 - 14:00 UTC | Häädemeeste Seltsimaja, Suurküla 4, Häädemeeste, Häädemeeste vald, 86001
Info ja registreerimine tel. +372 5698 0136
Retk lõpeb mõnusa piknikuga!
Giid Kaire Käära.

KONTSERT "HÄÄDEMEESTE RAHVALAULUD JA HÄÄD LOOD"
2022-08-06 17:00 UTC | Häädemeeste Seltsimaja, Suurküla 4, Häädemeeste, Häädemeeste vald, 86001
Eeslauljad ja jutuvestjad Maili Metssalu ja Maarja Soomre!

KABLI RANNAPIDU JA ANSAMBEL "SHANON" + DJ RIHO PRUUL
2022-08-05 22:00 - 2022-08-06 03:00 UTC | Kabli supelrand, välilava., Kabli küla, Pärnu maakond, Eesti
Rannapeo peaesineja on ansambel Shanon. Disko, muusikat mängib Riho Pruul.

"AKVARELLI KURSUSLASTE NÄITUSE" AVAMINE!
2022-08-04 15:00 UTC | Treimani Rahvamaja, Treimani küla, 86003, Eesti

FOLKPUNK TANTSULAVASTUS "MEHED KES SIDUSID OMA PASTLAPAELAD ISE"! + Ansambel August Urr
2022-07-29 20:00 - 2022-07-30 20:00 UTC | Kabli Seltsimaja, Kabli küla, Häädemeeste vald, 86002, Eesti
Maavillane FolkPunkTantsulavastus “Mehed, kes sidusid oma pastlapaelad ise“ Kabli seltsimaja hoovialal 29. ja 30.juulil 2022 kell 20.00. Mõlemal õhtul peale etendust simman.
Rahvatantsijate ja -muusikute poolt ühiselt ellukutsutud folkpunktansulavastus toob publikuni värske ja elava pildi rahvakultuuri elujõulisusest ja võimalusterohkusest.
Ole sa noor- , vana-, naise- või poissmees, Pärnumaal on ikka hea elada! Kuniks külapoes õlut, meres kala ja sõbrad ümberringi, pole millegi üle kurta. Iga õige mees teeb hommiku poole natuke tööd ja istub õhtupoole poe ees pingil ja arutab tähtsaid maailma asju. Kõik oleks justkui korras, aga ometi kripeldab mehepoegade südames miski, mis rahutuks teeb. Nimelt naised, kes hetkegi paigal ei püsi, varavalges toimetama hakkavad ja õhtuks kultuurimajja kaovad, et igasuguste kohutavate asjadega tegeleda. Kui käsitööringist tuleb vähemalt paar villaseid sokke või midagi muud, siis rahvatantsuring pole küll muud, kui üks aja surnuks löömine. Ainult tühi karglemine ja hüplemine, millest ühelgi mõistlikul inimesel miskit kasu olla ei saa.
Aga ometi teeb see rahutuks, sest naiste silmad säravad, suud naeratavad ja lõbu ning lusti paistab jätkuvat. Ja nagu välja tuleb – selleks pole üldse mehi vaja! Sügaval südames mõtleb siis mõnigi mehepoeg, et mis oleks, kui võtaks isegi kätte ja… ei, kurat, ükskõik mida, aga mitte seda! Mina juba pastlaid jalga ei aja ja kaabut pähe ei pane, sest enda lolliks tegemiseks on lihtsamaidki viise! Aga mine sa tea…
Etenduse tekstide autor Ott Kilusk, lavastaja Kardo Ojassalu.
Etendavad: rahvatantsijad segarühmast ja naisrühmast Kuu, naisrühmast Rannapiigad ja segarühm Hää.
Pillidel: folk-punk-rock ansambel August Urr.
Eelmüügihind ostes fienta.com 15 eurot, kohapeal 20 eurot, sooduspilet 15 eurot.

Simmani pilet 10 eurot müügil kohapeal, (tantsulavastuse piletiostjale on simman hinna sees).
Lisainfo 5263 300

GRUUVIDES KRAAVIDES: "TAIMEMÄÄRAJA KONTSERTUJUMINE!" OSA 2
2022-07-29 07:00 - 09:00 UTC | Tahku Tare, Tahkuranna küla, Häädemeeste vald, 86509
Taimemääraja Kontsertujumine
…maarjahein, naistepuna, puju, hiirekõrv, soolikarohi, ängelhein… kui veab
siis kummel, hommikused meeled pühendame taimedele.
Ja siis need muud: palderjan, teeleht, kurereha, maran, hanijalg,
hobumadar, pehme madar, angervaks, kurereha, kerahein, leeskputk (kui
leiame).

Ujumine ei ole kohustuslik tegemist on jalutuskäigu osaga!

Kogunemine Häädemeeste vald, Tahku Tare Külamaja parklas.

Saatjaks: Kleer Suursild flöödil, Lagle Suursild kraavil

Osavõtt eelregistreerimisega!
Registreerimiseks kasuta linki: https://forms.gle/HtN6bMUPbKcWXAhS8
PILET 15 euri ; Registreerides I ja II osale koos 25 euri

Vaata ka : Gruuvides kraavides, osa I
Info: lagle.suursild@gmail.com, mob. 51923784

GRUUVIDES KRAAVIDES : KONTSERTJALUTUSKÄIK "KESKSUVE ÕITSVAD KRAAVID" OSA 2
2022-07-28 20:00 - 22:30 UTC | Tahkuranna, Tahkuranna küla, Häädemeeste vald, 86509
Teekonnal sukeldume kesksuviste kraavide ökoloogilise koosluse keskustellu. Peatustes kosutavad meeli gruuvivad vahepalad flöödil.
Kui armastad muusikat ja tunned kesksuve õitsvate kraavide kutset, siis see teekond on sulle!
………………………………………………………………………………………………………………………………………………………………………
Imetleda kraaviperve kui kunstiteost ja tunda kraavide erootilist ökoloogiat… uudistada, mis kasvab inimkäe kujundatud pikimas peenras, keset kõige tihedamat ja viljakamat elukooslust. Seoses taimedega kohtuvad elu ja luule, proosa ja armastus.
………………………………………………………………………………………………………………………………………………………………………
Kohtumispaigaks on Tahkuranna mereäärne külatee 23 km Pärnust.
Jalutuskäik 5,5 km kestab 2,5h. Algus Konstantin Pätsi ausamba juures.
Saatjad: Kleer Suursild flöödil, Lagle Suursild kraavil

PILET 15 euri; registreerides I ja II osale koos 25 euri
………………………………………………………………………………………………………………………………………………………………….
Vaata ka : Gruuvides Kraavides, osa II

https://fb.me/e/3t9UA4dYX
Osavõtt eelregistreerimisega!
Registreerimiseks kasuta linki:
https://forms.gle/D3rtcVWrXaiiKSB67
Info: lagle.suursild@gmail.com / 51923784

GIIDITUUR "Massiaru hetked - koolitee, savist kruus ja mustikalõhnaline aed!"
2022-07-24 11:00 - 14:00 UTC | Massiaru küla, Massiaru küla, Häädemeeste vald
Info ja registreerimine tel. +37256980136
Tuur sisaldab hõrke ampse lillelises aias.
Giid Kaire Käära.

NIIDUKINO "VEE PEAL"
2022-07-23 22:30 UTC | Häädemeeste Rannaniit, Suurküla 4, Häädemeeste, Häädemeeste vald
2021

2021

2021

Enne filmi vestlusring filmitegijatega!
……………………………………………………………………………………………………………………………………………………………………
“Vee peal” on terava huumoriga vürtsitatud pilk varateismelise poisi ellu, taustaks kaheksakümnendate alguse Võru kurbnaljakas õhkkond, kus probleemide eest pole põgeneda mujale kui Tamula järvele kala püüdma.
Andres (Rasmus Ermel) on poiss, kelle elus näib olevat probleeme ja muresid küllaga – ema on hüpanud Rootsi, isa omakorda kadunud Venemaa avarustesse, koolis on asjad pilla-palla ja teda kasvatav vanaisa on aga vahel liigagi varmas rihma järele haarama. See kõik on aga kukepea elu esimese armumise kõrval. Kuidas olla, mida teha, mida õigel hetkel öelda? Ja millal on see õige hetk?
Kui endal neid teadmisi napib, siis tuleb „hüva nõu“ saamiseks pöörduda inimeste poole, kes käepärast võtta. Õnnetuseks ei taha tagasihoidlik Kolla kuulda millestki peale kalastamise ja ka äsja vanglast vabanenud Valter (Marko Matvere) ei pruugi olla see kõige õigem armuasjade ekspert…
Osades Rasmus Ermel, Aurora Künnapas, Kalju Orro, Maria Klenskaja, Evelin Võigemast, Aarne Soro, Hilje Murel, Indrek Taalmaa, Anne Reemann, Terje Pennie, Guido Kangur ja Marko Matvere. Filmi lavastajaks on Peeter Simm („Arabella, mereröövli tütar“, „Georg“).
Film põhineb Olavi Ruitlase 2015. aastal ilmunud samanimelisel, mitmeid kirjanduspreemiaid pälvinud menuromaanil.
